Евтим Евтимов
И все така

chitanka.info

И все така —

към нещо устремени,

и все така —

нататък, през горите…

Пази ме от приключено летѐне,

от две криле,

заспали край огнище,

подобно знамена,

на завет скрити.

След туй не чакай,

мила,

нищо.

Загубваме завинаги звездите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.